U-I-178/94
Natisni
Opravilna št.:
U-I-178/94
Datum odločitve:
18. 10. 1995
Objavljeno:
OdlUS IV, 107
ECLI:
ECLI:SI:USRS:1995:U.I.178.94
Akt:
Uredba o izvedbi privatizacije stnanovanjskih hiš in stanovanj, prevzetih od organov in organizacij bivše SFRJ in JLA (Ur. list RS, št. 61/92)
Izrek:
Pobuda za začetek postopka za oceno ustavnosti Uredbe o izvedbi privatizacije stanovanjskih hiš in stanovanj, prevzetih od organov in organizacij bivše SFRJ in JLA se zavrže.
Evidenčni stavek:
Ustavno sodišče zavrže pobudo, če v konkretnem primeru pobudnik ni izkazal svojega pravnega interesa.
Geslo:
Izkazani pravni interes pobudnika kot procesni pogoj za začetek postopka pred ustavnim sodiščem na podlagi pobude.
Stanovanja iz stanovanjskega fonda JLA.
Pravna podlaga:
Stanovanjski zakon, 2., 123. čl.
Zakon o ustavnem sodišču, 1. odst. 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Dušan Filipovič, Loznica
Datum vloge:
26. 9. 1994
Vrsta odločitve:
sklep
Vrsta rešitve:
zavrženje
Dokument:
US17551
Dokument v PDF obliki:
U-I-178-94_Sklep1.pdf
114 KB
Prenesite datoteko
U-I-178-94_Sklep2.pdf
111 KB
Prenesite datoteko
U-I-178/94 - 8
18/10-1995
S K L E P
Ustavno sodišče je v postopku za preizkus pobude Dušana Filipovića iz Loznice na seji dne 18/10-1995
s k l e n i l o :
Pobuda za začetek postopka za oceno ustavnosti Uredbe o izvedbi privatizacije stanovanjskih hiš in stanovanj, prevzetih od organov in organizacij bivše SFRJ in JLA (Uradni list RS, št. 61/92) se zavrže.
O b r a z l o ž i t e v
1. Pobudnik utemeljuje svoj pravni interes za izpodbijanje Uredbe s tem, da je od leta 1982 imetnik stanovanjske pravice oziroma najemnik v stanovanju, o kakršnih govori Uredba, ki določa rok za nakup stanovanja s popustom, s tem pa da neposredno posega v njegove interese.
2. S tem ko v drugem členu določa začetek teka roka iz 123. člena Stanovanjskega zakona (Uradni list RS, št. 18/91, 9/94 - odl. US in 21/94), izpodbijana uredba zgolj podaljšuje čas, ko lahko imetnik stanovanjske pravice oziroma najemnik uporabi pravico do nakupa s popusti, predvidenimi v Stanovanjskem zakonu. Pobudniku prinaša torej ugodnost, pri čemer ostaja njemu prepuščeno, ali se je bo poslužil.
3. Uredba potemtakem ne posega v pobudnikove pravne interese v takem smislu, da bi bil s tem izkazan njegov pravni interes za njeno izpodbijanje.
4. Po prvemu odstavku 24. člena Zakona o Ustavnem sodišču Slovenije (Uradni list RS, št. 15/94) lahko vloži pobudo za začetek postopka za oceno ustavnosti in zakonitosti predpisov, kdor izkaže svoj pravni interes. Če ta procesni pogoj ni izpolnjen, Ustavno sodišče pobudo po 25. členu istega zakona zavrže. Tako je moralo ravnati tudi v obravnavanem primeru, saj pobudnik ni izkazal svojega pravnega interesa.
5. Ustavno sodišče je sprejelo ta sklep na podlagi 25. člena Zakona o Ustavnem sodišču Slovenije v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek
U-I-178/94
20.3.1997
S K L E P
Ustavno sodišče je v postopku za preizkus pobude Dušana Filipovića iz Ljubljane na predlog pobudnika z dne 27.1.1997
s k l e n i l o :
Sklep Ustavnega sodišča z dne 18.10.1995 o zavrženju pobude za oceno ustavnosti se popravi tako, da se v uvodu sklepa besedo "Loznice" nadomesti z besedo "Ljubljane".
O b r a z l o ž i t e v
Pobudnik je opozoril na napako v navedbi njegovega naslova. Gre za očitno pisno pomoto, ki jo je bilo treba na podlagi 342. člena Zakona o pravdnem postopku (Uradni list SFRJ, št. 4/77 in kasnejši) v zvezi s 6. členom Zakona o Ustavnem sodišču (Uradni list RS, št. 15/94) odpraviti.
P r e d s e d n i k
dr. Tone Jerovšek